शिक्षा ही सर्वोत्तम जीवन जीने का एकमात्र साधन
सायला| निकटवर्तीमेंगलवा के स्वामी विवेकानंद विद्या मंदिर माध्यमिक विद्यालय में उपखण्ड अधिकारी केशव मिश्रा के मुख्य आतिथ्य सरपंच संघ अध्यक्ष सुरेश राजपुरोहित की अध्यक्षता में वार्षिकोत्सव आशीर्वाद समारोह का आयोजन किया गया। वहीं बतौर विशिष्ट अतिथि पूर्व प्रधान रामप्रकाश चौधरी, सरपंच अुर्जनराम मेघवाल, जिला परिषद सदस्य पवनीदेवी राउमावि मेंगलवा के प्रधानाचार्य लक्ष्मीनारायण बैरवा मौजूद रहे। उपखण्ड अधिकारी मिश्रा ने शिक्षा ही सर्वोत्तम जीवन जीने का एकमात्र साधन बताया। समारोह में विद्यार्थियों ने सांस्कृतिक कार्यक्रमों की प्रस्तुति दी। निदेशक नवाराम सुथार ने सभी का आभार जताया। इस दौरान विद्यालय स्टाफ सहित अभिभावक मौजूद थे।
इसी तरह कस्बे के राउप्रावि सायला गोलिया में कक्षा ८वीं के छात्रों का आशीर्वाद कार्यक्रम आयोजित हुआ। इस मौके पूर्व प्रधानाध्यापक मुन्नीलाल दवे, शिक्षक दुर्गसिंह तूरा, सुमेरसिंह कालेवा रघुनाथसिंह राजपुरोहित सहित विद्यालय स्टाफ मौजूद था।
hin_Deva hin_Deva hin_Deva